Марко Ганчев
Чупливо

chitanka.info

През май парижките студенти

строшиха доста много работи.

Разбира се, не се строши

онуй, което трябваше.

И само по витрините

шперплат издуваше корема си

от смях, че е заместил

най-елегантните стъкла.

И духовитите французи

по него и по мукавата

със креди пишеха: „Чупливо!“.

И пусто бе наоколо,

но нещо шестваше все пак.

Духът, пазителят на сили.

Излишъкът на сили — хуморът.

Останалото е чупливо…

1969

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.